Meciul amical România - Columbia are loc, marţi, de la ora 21.30, pe arena echipei Atletico Madrid.
România - Columbia va fi transmis la TV pe Antena 1. Comentatorii partidei vor fi Felix Drăghici și Andrei Rădulescu.
Organizatorii au anunțat că pentru amicalul Columbia – România s-au vândut deja peste 30.000 de bilete, dintre care peste 12.000 au fost achiziționate de suporteri români. Casele de bilete de la Estadio Metropolitano vor fi deschise și marți, de la ora 10:00 și până la ora de start a partidei.
După acest meci, echipa națională va mai juca două amicale în luna iunie, cu Bulgaria și Lichtestein.